Alejandro Grimaldo. Alejandro Grimaldo García (1995-yil 20-sentyabr) – ispaniyalik professional futbolchi, Bundesliga klubi „Bayer“da va Ispaniya terma jamoasida chap qanot yarimhimoyachisi sifatida oʻynaydi. U oʻzining uzatmalari, hujumga qoʻshilishi va vaziyat yaratishi bilan mashhur. Klubdagi faoliyati. Barselona. Valensiya shahrida tugʻilgan Grimaldo 2008-yilda Barselona yoshlar akademiyasiga qabul qilinadi. U 2011-yil 4-sentyabr kuni Barselona B-jamoasida rasmiy debyutini Cartagena klubiga qarshi oʻyinda 4-0 hisobidagi gʻalaba bilan boshladi. Ushbu oʻyinda u 15 yosh-u 349 kunlik edi. 2023-yilgi Lamine Yamal debyutiga qadar Segunda División oʻyinida ishtirok etgan eng yosh oʻyinchiga aylandi. 2013-yil 23-fevral kuni Grimaldo jiddiy tizza jarohatini boshdan kechirdi va safdan chiqdi. Keyingi yilning yanvar oyida maydonga qaytib, 14 ta oʻyinda ishtirok etdi va jamoasiga 3-oʻrinni qoʻlga kiritishga yordam berdi. 13-sentyabrda Grimaldo oʻzining birinchi professional golini kiritdi, Alavésga qarshi oʻyin 3:2 hisobidagi gʻalaba bilan oʻz jamoasining oxirgi goliga mualliflik qildi. Jamoa quyi ligaga tushib ketgan mavsumda 36-oʻyinda 4 marta raqiblar darvozasini ishgʻol qildi; u va Sergi Palencia 25-aprel 2015-yilda „Mini Estadi“ stadionida Ponferradina qarshi oʻyinda (2:1) maydondan chetlatilgan edi. Benfica. 2015-yilning 29-dekabrda uning shartnomasi tugash arafasida edi va Grimaldo Portugaliya chempioni „Benfika“ bilan 2021-yilgacha 1,5 million yevro evaziga shartnoma tuzdi. „Barselona“ kelgusida sotishning bir foizini olish huquqini saqlab qoldi. Grimaldo oʻzining yangi jamoasi bilan birinchi oʻyinini 2016-yilning 26-yanvarida oʻtkazdi, Taça da Liga oʻyinlaridan Moreirense qarshi (6:1) oʻyinda 62-daqiqada Silvioning oʻrniga maydonga tushdi. U 29-fevral kuni Primeira Ligada debyut qildi, „União da Madeyra“ga qarshi oʻyinda (2:0) toʻliq 90 daqiqa oʻynadi; mavsum oxirigacha faqat oxirgi oʻyinda Eliseu oʻrniga maydonga tushdi, „Estádio da Luz“ stadionida Nacional klubi ustidan 4:1 hisobida gʻalaba qozondi va bu klubning ketma-ket 3-milliy chempionligini taʼminladi. 20-may kuni esa Cidade de Koimbra stadionida Maritimoni 6:2 hisobida magʻlubiyatga uchratgan Liga kubogi finalida maydonga tushdi. Grimaldoning birinchi toʻliq mavsumi 2016-yilning 7-avgustida boshlanadi. U Aviroda „Supertaça Cândido de Oliveira“ stadionida Braga klubiga qarshi 3:0 hisobida gʻalaba qozondi va Franko Cerviga hisobni ochuvchi goliga assistentlik qildi. 2-oktyabr kuni esa klubdagi debyut golini jarima zarbasidan kiritdi va 4:0 hisobida Feirense ustidan uy oʻyinida gʻalaba qozondi; 2017-yil 28-may kuniga kelib Taça de Portugaliya finalida toʻliq 90 daqiqa oʻynaydi va Vitória de Guimarães ustidan 2:1 hisobida gʻalaba qozondi. Grimaldoning UEFA chempionlar ligasidagi ilk uchrashuvi 2016-yil 13-sentyabrida boʻlib oʻtdi. Guruh bosqichida Beşiktaş qarshi oʻz uyida 1:1 hisobidagi oʻyinda ishtirok etdi. Uning musobaqadagi birinchi goli xuddi shu bosqichda, 2018-yilning 2-oktabrida „AEK Athens“ jamoasi ustidan 3:2 gʻalabali oʻyinda kiritildi. 12-dekabr kuni esa javob oʻyinida ushbu raqibga qarshi oʻyinni takrorladi, 88-daqiqada 30 metrlik jarima zarbasidan gol kiritib, jamoasining 1:0 gʻalabasiga hissa qoʻshdi. Bayer Leverkuzen. 2023-yilning 21-mayida Grimaldo Germaniyaning Bayer Leverkusen klubiga erkin agent maqomida kelib qoʻshildi va 4 yillik shartnoma imzoladi. 12-avgust kuni esa FC Teutonia Ottensen jamoasiga qarshi DFB-pokal oʻyinida yangi jamoasi safida debyut qildi. 15-sentyabr kuniga kelib klub safidagi ilk golini „Bavariya“ darvozasiga jarima zarbasidan kiritdi va jamoasi 2:2 hisobida durang oʻynadi. Grimaldo Leverkusendagi ilk mavsumini 2023–2024-yillarda Bundesligada 13 ta golli uzatma bilan eng yaxshi assistent sifatida yakunladi. Terma jamoadagi faoliyati. Grimaldo 2013-yilning 5-fevralida 18 yoshga toʻlmasdan Ispaniyaning 21 yoshgacha boʻlgan terma jamoasiga ilk chaqiruvini oldi va Belgiyaga qarshi oʻtkazilgan oʻrtoqlik uchrashuvining ((1:1)) ikkinchi yarmida maydonga tushdi. 2023-yilning 10-noyabrida Grimaldo Ispaniyaning milliy terma jamoasiga, Yevro-2024 saralashida Kipr va Gruziyaga qarshi oʻyin uchun ilk bor chaqiruv oldi. 6 kundan soʻng esa Kiprga qarshi oʻyinda debyut qildi va Ispaniyaning Mikel Oyarzabal tomonidan kiritilgan 2-goliga assistentlik qildi va 3:1 hisobida gʻalaba qozondi. 2024-yilning may oyida u UEFA Yevro 2024 musobaqasi uchun Ispaniyaning 26 kishilik kengaytirilgan tarkibga kiritildi. Yutuqlari. Benfika Bayer Leverkuzen Ispaniya U19 Ispaniya Individual